́йствуетъ же и непрія́знь душе́ю, и по се́мъ я́коже и пре́жде и го́рше мно́жае, но не я́кѡ су́щи со благода́тію, не бу́ди то̀, но я́кѡ воздымля́я уму̀ сла́бостію тѣле́сною, сла́дость безслове́сныхъ сласте́й: попуще́ніе же бж҃іе сіѐ быва́етъ, да мяте́жемъ и ѻгне́мъ и искуше́ніемъ проходя̀ человѣ́къ, си́це а́ще хо́щетъ въ воспрія́тіи бу́детъ блага́гѡ: проидо́хомъ бо, речѐ, сквозѣ̀ ѻ́гнь и во́ду, и изве́лъ ны̀ єсѝ въ поко́й